title: Provedbena uredba Komisije (EU) 2018/1851 оd 21. studenoga 2018. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (ZOZP))

text:
                  28.11.2018

                  HR

                  Službeni list Europske unije

                  L 302/5

         PROVEDBENA UREDBA KOMISIJE (EU) 2018/1851
         оd 21. studenoga 2018.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Njemačke za upis naziva „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv je potrebno upisati u registar.

                     (3)

                     Dopisima zaprimljenima 19. travnja 2018. i 21. lipnja 2018. njemačka su tijela obavijestila Komisiju da je u nacionalnom postupku potvrđeno da bi registracija naziva „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” ugrozila opstojnost posve identičnog naziva te da su proizvodi koji nose taj naziv zakonito stavljani na tržište više od pet godina prije datuma objave kako je predviđeno u članku 50. stavku 2. točku (a) Uredbe (EU) br. 1151/2012. Stoga su zatražila prijelazno razdoblje do 31. prosinca 2020. u skladu s člankom 15. stavkom 1. te uredbe u korist proizvođača „Kalfany Süße Werbung GmbH & Co.KG, D-79336 Herbolzheim” koji ima poslovni nastan izvan ograničenog područja naziva „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” i koji je kontinuirano pet godina stavljao na tržište proizvod pod nazivom „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz”.

                     (4)

                     Budući da poduzetnik „Kalfany Süße Werbung GmbH & Co.KG, D-79336 Herbolzheim” ispunjava uvjete iz članka 15. stavka 1. Uredbe (EU) br. 1151/2012 trebalo bi mu odobriti prijelazno razdoblje koje traje do 31. prosinca 2020. za korištenje naziva „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz za stavljanje na tržište nakon njegova upisa u registar”.

                     (5)

                     Mjere predviđene ovom Uredbom u skladu su s mišljenjem odbora za politiku kakvoće poljoprivrednih proizvoda.

               DONIJELA JE OVU UREDBU:

            Članak 1.
            Naziv „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (ZOZP) upisuje se u registar.
            Naziv iz prvog stavka odnosi se na proizvod iz razreda 2.3. Kruh, fino pecivo, kolači, slastice, keksi i drugi pekarski proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Proizvođaču „Kalfany Süße Werbung GmbH & Co.KG, D-79336 Herbolzheim” odobrava se korištenje naziva upisanog u registar „Bayrisch Blockmalz”/„Bayrischer Blockmalz”/„Echt Bayrisch Blockmalz”/„Aecht Bayrischer Blockmalz” (ZOZP) do 31. prosinca 2020.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. studenoga 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 96, 14.3.2018., str. 38.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/2328 оd 14. prosinca 2017. o zaštiti naziva „Skalický rubín” (ZOI) na temelju članka 99. Uredbe (EU) br. 1308/2013 Europskog parlamenta i Vijeća

text:
               15.12.2017

               HR

               Službeni list Europske unije

               L 333/28

         PROVEDBENA UREDBA KOMISIJE (EU) 2017/2328
   оd 14. prosinca 2017.
   o zaštiti naziva „Skalický rubín” (ZOI) na temelju članka 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Slovačke za upis naziva „Skalický rubín” u registar te ga potom objavila u Službenom listu Europske unije
                   (2).

               (2)

               Komisiji nije dostavljen ni jedan prigovor na temelju članka 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 naziv „Skalický rubín” trebalo bi zaštititi i upisati u registar iz članka 104. te uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zaštićuje se naziv „Skalický rubín” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 224, 13.7.2017., str. 9.


title: Provedbena uredba Komisije (EU) 2017/2331 оd 14. prosinca 2017. o zaštiti naziva „La Clape” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               15.12.2017

               HR

               Službeni list Europske unije

               L 333/45

         PROVEDBENA UREDBA KOMISIJE (EU) 2017/2331
   оd 14. prosinca 2017.
   o zaštiti naziva „La Clape” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Francuske za upis naziva „La Clape” u registar te ga objavila u Službenom listu Europske unije
                   (2).

               (2)

               Komisiji nije dostavljen niti jedan prigovor u skladu s člankom 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 naziv „La Clape” trebalo bi zaštititi i unijeti ga u registar iz članka 104. te uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zaštićuje se naziv „La Clape” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 259, 9.8.2017., str. 3.


title: Provedbena uredba Komisije (EU) 2017/2323 оd 17. studenoga 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Ternasco de Aragón” (ZOZP))

text:
               15.12.2017

               HR

               Službeni list Europske unije

               L 333/8

         PROVEDBENA UREDBA KOMISIJE (EU) 2017/2323
   оd 17. studenoga 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Ternasco de Aragón” (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Ternasco de Aragón”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EU) br. 583/2013 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Ternasco de Aragón” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92. (SL L 148, 21.6.1996., str. 1.).

      (3)  Provedbena uredba Komisije (EU) br. 583/2013 оd 18. lipnja 2013. o odobravanju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Ternasco de Aragón (ZOZP)) (SL L 169, 21.6.2013., str. 37.).

      (4)  SL C 250, 1.8.2017., str. 24.


title: Provedbena uredba Vijeća (EU) 2018/413 od 16. ožujka 2018. o provedbi članka 12. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

text:
               19.3.2018

               HR

               Službeni list Europske unije

               L 75/1

         PROVEDBENA UREDBA VIJEĆA (EU) 2018/413
   od 16. ožujka 2018.
   o provedbi članka 12. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 356/2010 od 26. travnja 2010. o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji (1), a posebno njezin članak 12.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. travnja 2010. donijelo Uredbu (EU) br. 356/2010.

               (2)

               Odbor Vijeća sigurnosti Ujedinjenih naroda („VSUN”), osnovan na temelju rezolucija VSUN-a 751 (1992) i 1907 (2009), dodao je 8. ožujka 2018. dvije osobe na popis osoba i subjekata koji podliježu mjerama ograničavanja.

               (3)

               Prilog I. Uredbi (EU) br. 356/2010 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 356/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2018.

            Za Vijeće

            Predsjednica

         E. ZAHARIEVA

      (1)  SL L 105, 27.4.2010., str. 1.

      PRILOG
      Osobe navedene u nastavku dodaju se na popis utvrđen u Prilogu I. Uredbi (EU) br. 356/2010:
      I.   Osobe

                  16.

                  Ahmad Iman Ali (također poznat kao: (a) Sheikh Ahmed Iman Ali; (b) Shaykh Ahmad Iman Ali; (c) Ahmed Iman Ali; (d) Abu Zinira)
                  Datum rođenja: (a) otprilike 1973.; (b) otprilike 1974.
                  Mjesto rođenja: Kenija
                  Državljanstvo: Kenija
                  Datum uvrštenja na popis UN-a: 8. ožujka 2018.
                  Ostale informacije: Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/
                  Ahmad Iman Ali uvršten je na popis 8. ožujka 2018. na temelju rezolucije 1844 (2008). Ahmad Iman Ali poznati je kenijski zapovjednik Al-Shabaaba i vođa te skupine u Keniji od 2012. Voditelj je operacija kenijske podružnice te skupine te redovito izvodi napade na kenijske postrojbe AMISOM-a u Somaliji, kao što je to bio slučaj u El Addeu (Somalija) u siječnju 2016. Ali je ujedno odgovoran za Al-Shabaabovu propagandu usmjerenu protiv kenijske vlade i civilnog stanovništva, primjerice videozapis iz srpnja 2017. u kojemu je prijetio muslimanima koji služe u kenijskim sigurnosnim snagama. Uz navedene aktivnosti Ali ujedno povremeno obavlja druge dužnosti za Al-Shabaab, kao što je ciljano novačenje siromašne mladeži iz slumova Nairobija te prikupljanje sredstava tako što iskorištava džamije kako bi pribavio resurse. Njegov opći cilj jest destabilizacija Kenije s pomoću prijetnji te planiranja i organizacije napada, kao i poticanje mladih muslimana na sudjelovanje u borbi protiv kenijskih sigurnosnih snaga.

                  17.

                  Abdifatah Abubakar Abdi (također poznat kao: Musa Muhajir)
                  Datum rođenja: 15. travnja 1982.
                  Mjesto rođenja: Somalija
                  Državljanstvo: Somalija
                  Adresa: (a) Somalija; (b) Mombasa, Kenija
                  Datum uvrštenja na popis UN-a: 8. ožujka 2018.
                  Ostale informacije: Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/
                  Abdifatah Abubakar Abdi uvršten je na popis 8. ožujka 2018. na temelju rezolucije 1844 (2008). U 2015. kenijska vlada stavila je Abdifataha Abubakara Abdija na popis traženih terorista za koje se zna ili se sumnja da su članovi Al-Shabaaba. Prema izvješću kenijske policije Abdi novači članove za Al-Shabaab, koji Al-Shabaabu kao subjektu uvrštenom na popis sankcija Vijeća sigurnosti Ujedinjenih naroda protiv Somalije i Eritreje pružaju potporu unutar Somalije, te sudjeluje u radnjama kojima se ugrožavaju mir, sigurnost ili stabilnost Somalije. Među unovačenim osobama bile su tri žene koje je kenijska policija uhitila pri njihovu pokušaju da prijeđu u Somaliju. Abdija se traži u vezi s napadom u Mpeketoniju (Kenija) u kojem je mnogo ljudi izgubilo život u lipnju 2014., a smatra se da planira nove napade. Iako je moguće da je usredotočen na operacije izvan Somalije, poznato je da Abdi boravi u Somaliji i da za Al-Shabaab novači pojedince koji namjeravaju prijeći granicu između Kenije i Somalije.


title: Provedbena uredba Komisije (EU) 2018/461 оd 20. ožujka 2018. o odobravanju proširenja uporabe ekstrakta bogatog taksifolinom kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP. )

text:
               21.3.2018

               HR

               Službeni list Europske unije

               L 78/7

         PROVEDBENA UREDBA KOMISIJE (EU) 2018/461
   оd 20. ožujka 2018.
   o odobravanju proširenja uporabe ekstrakta bogatog taksifolinom kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
   budući da:

               (1)

               Uredbom (EU) 2015/2283 predviđeno je da se samo nova hrana odobrena i uvrštena u popis Unije može stavljati na tržište u Uniji.

               (2)

               U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom se utvrđuje Unijin popis odobrene nove hrane.

               (3)

               U skladu s člankom 12. Uredbe (EU) 2015/2283 Komisija podnosi nacrt provedbenog akta o stavljanju na tržište Unije nove hrane i o ažuriranju popisa Unije.

               (4)

               Društvo Ametis JSC podnijelo je 23. kolovoza 2010. nadležnim tijelima Ujedinjene Kraljevine zahtjev za stavljanje na tržište Unije ekstrakta bogatog taksifolinom dobivenog iz drva dahurskog ariša (Larix gmelinii (Rupr.) Rupr) kao novog sastojka hrane u smislu članka 1. stavka 2. točke (e) Uredbe (EZ) br. 258/97 Europskog parlamenta i Vijeća (3). Zahtjevom se zatražilo odobrenje uporabe ekstrakta bogatog taksifolinom u dodacima prehrani namijenjenima populaciji starijoj od 14 godina te u bezalkoholnim pićima, jogurtu i čokoladnim slasticama namijenjenima općoj populaciji, isključujući dojenčad, malu djecu i djecu mlađu od 9 godina.

               (5)

               EFSA je 13. prosinca 2016. donijela „Znanstveno mišljenje o sigurnosti ekstrakta bogatog taksifolinom kao nove hrane u skladu s Uredbom (EZ) br. 258/97” (4). U svojem je mišljenju zaključila da je ekstrakt bogat taksifolinom siguran u okviru predloženih uporaba i razina uporabe.

               (6)

               Provedbenom odlukom Komisije (EU) 2017/2079 (5) odobreno je, u skladu s Uredbom (EZ) br. 258/97, stavljanje na tržište ekstrakta bogatog taksifolinom dobivenog iz drva dahurskog ariša (Larix gmelinii (Rupr.) Rupr) kao nove hrane za uporabu u dodacima prehrani namijenjenima općoj populaciji, isključujući dojenčad, malu djecu, djecu i adolescente mlađe od 14 godina.

               (7)

               Ovom Provedbenom uredbom obuhvaćaju se preostale uporabe i razine uporabe za koje je podnositelj zahtjeva zatražio odobrenje. Komisija je prije donošenja konačne odluke o sveobuhvatnom području uporabe pokrenula dodatnu procjenu kako bi utvrdila je li za dojenčad, malu djecu i djecu mlađu od 9 godina konzumiranje ekstrakta bogatog taksifolinom, osim u dodacima prehrani, sigurno i u drugim oblicima.

               (8)

               Podnositelj je 3. svibnja 2017. obaviješten o dodatnom zahtjevu koji je Komisija uputila EFSA-i i s njime se složio. Tom prilikom podnositelj zahtjeva zatražio je i dodatno proširenje uporabe i uvjeta uporabe ekstrakta bogatog taksifolinom na uporabu kao nova hrana u mliječnim proizvodima namijenjenima općoj populaciji te uključivanje kemijskog naziva u informacije o specifikacijama nove hrane, kojeg nije bilo u izvornom zahtjevu, no koji je naveden u mišljenju EFSA-e iz 2016. Za to proširenje uporabe podnositelj zahtjeva dostavio je EFSA-i dodatne informacije.

               (9)

               Komisija je 28. lipnja 2017. zatražila od EFSA-e da provede dodatnu procjenu sigurnosti za ekstrakt bogat taksifolinom u bezalkoholnim pićima, čokoladnim slasticama i mliječnim proizvodima namijenjenima svim skupinama stanovništva.

               (10)

               U skladu s člankom 35. stavkom 1. Uredbe (EU) 2015/2283 svi zahtjevi za stavljanje nove hrane na tržište u Uniji koji su podneseni državi članici u skladu s člankom 4. Uredbe (EZ) br. 258/97 i za koje nije donesena konačna odluka prije 1. siječnja 2018. tretiraju se kao zahtjevi u skladu s Uredbom (EU) 2015/2283.

               (11)

               EFSA je 25. listopada 2017. donijela „Znanstveno mišljenje o sigurnosti ekstrakta bogatog taksifolinom” (6). Iako je EFSA to mišljenje izradila i donijela na temelju Uredbe (EZ) br. 258/97, ono je u skladu sa zahtjevima iz članka 11. Uredbe (EU) 2015/2283.

               (12)

               U mišljenju se iznosi dovoljno informacija na temelju kojih se može utvrditi da je, uzimajući u obzir sve skupine stanovništva, uporaba ekstrakta bogatog taksifolinom kao sastojka u bezalkoholnim pićima, mliječnim proizvodima i čokoladnim slasticama u skladu s člankom 12. stavkom 1. Uredbe (EU) 2015/2283.

               (13)

               Uredbom (EU) br. 1308/2013 Europskog parlamenta i Vijeća (7) utvrđeni su zahtjevi za mlijeko i mliječne proizvode koji se primjenjuju na ekstrakt bogat taksifolinom ako se upotrebljava kao sastojak u mliječnim proizvodima. U skladu s dijelom III. točkom 2. Priloga VII. ekstrakt bogat taksifolinom ne može se upotrebljavati u mliječnim proizvodima kako bi se u cijelosti ili djelomično nadomjestio bilo koji sastojak mlijeka. Stoga se uporaba ekstrakta bogatog taksifolinom kao nove hrane u mliječnim proizvodima mora na odgovarajući način ograničiti.

               (14)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   1.   Unos u Unijin popis odobrene nove hrane kako je predviđeno člankom 8. Uredbe (EU) 2015/2283 koji se odnosi na tvar „ekstrakt bogat taksifolinom” mijenja se kako je navedeno u Prilogu ovoj Uredbi.
   2.   Unos u popis Unije iz stavka 1. uključuje uvjete upotrebe i zahtjeve za označivanje utvrđene u Prilogu ovoj Uredbi.
   Članak 2.
   Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 327, 11.12.2015., str. 1.

      (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

      (3)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

      (4)  EFSA Journal 2017.; 15(2):4682.

      (5)  Provedbena odluka Komisije (EU) 2017/2079 оd 10. studenoga 2017. o odobravanju stavljanja na tržište ekstrakta bogatog taksifolinom kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 295, 14.11.2017., str. 81.).

      (6)  EFSA Journal 2017.; 15(11):5059.

      (7)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

      PRILOG
      Prilog Provedbenoj uredbi (EU) 2017/2470 mijenja se kako slijedi:

                  1.

                  Unos za „Ekstrakt bogat taksifolinom” u tablici 1. (Odobrena nova hrana) zamjenjuje se sljedećim:

                              Odobrena nova hrana

                              Uvjeti pod kojima se nova hrana može upotrebljavati

                              Dodatni posebni zahtjevi za označivanje proizvoda

                              Ostali zahtjevi

                              „Ekstrakt bogat taksifolinom

                                 Određena kategorija hrane

                                 Najveće dopuštene količine

                              Pri označivanju hrane koja sadržava novu hranu navodi se ‚Ekstrakt bogat taksifolinomfgi’”

                              Obični jogurt/voćni jogurt (*)

                              0,020 g/kg

                              Kefir (*)

                              0,008 g/kg

                              Mlaćenica (*)

                              0,005 g/kg

                              Mlijeko u prahu (*)

                              0,052 g/kg

                              Vrhnje (*)

                              0,070 g/kg

                              Kiselo vrhnje (*)

                              0,050 g/kg

                              Sir (*)

                              0,090 g/kg

                              Maslac (*)

                              0,164 g/kg

                              Čokoladne slastice

                              0,070 g/kg

                              Bezalkoholna pića

                              0,020 g/L

                              Dodaci prehrani u smislu Direktive 2002/46/EZ namijenjeni općoj populaciji, isključujući dojenčad, malu djecu, djecu i adolescente mlađe od 14 godina

                              100 mg/dan

                                          (*)

                                          Upotrebom ekstrakta bogatog taksifolinom u mliječnim proizvodima ne može se u cijelosti ili djelomično nadomjestiti bilo koji sastojak mlijeka.

                  2.

                  Unos za „Definicija” za „Ekstrakt bogat taksifolinom” u tablici 2. (Specifikacije) zamjenjuje se sljedećim:

                              Odobrena nova hrana

                              Specifikacija

                              „Ekstrakt bogat taksifolinom

                                 Definicija:

                              Kemijski naziv: [(2R,3R)-2-(3,4 dihidroksifenil)-3,5,7-trihidroksi-2,3-dihidrokromen-4-on, poznat i pod nazivom (+) trans (2R,3R)- dihidrokvercetin] i s najviše 2 % cis oblika”


title: Provedbena uredba Komisije (EU) 2018/470 оd 21. ožujka 2018. o detaljnim pravilima o najvećim dopuštenim količinama rezidua koje treba uzeti u obzir pri provođenju kontrola za hranu podrijetlom od životinja liječenih u EU-u u skladu s člankom 11. Direktive 2001/82/EZ (Tekst značajan za EGP. )

text:
               22.3.2018

               HR

               Službeni list Europske unije

               L 79/16

         PROVEDBENA UREDBA KOMISIJE (EU) 2018/470
   оd 21. ožujka 2018.
   o detaljnim pravilima o najvećim dopuštenim količinama rezidua koje treba uzeti u obzir pri provođenju kontrola za hranu podrijetlom od životinja liječenih u EU-u u skladu s člankom 11. Direktive 2001/82/EZ
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 23.,
   budući da:

               (1)

               Uredbom (EZ) br. 470/2009 predviđeno je određivanje najvećih dopuštenih količina rezidua (dalje u tekstu „NDK”) za farmakološki djelatne tvari namijenjene upotrebi u Uniji u veterinarskomedicinskim proizvodima za primjenu na životinjama koje se koriste za proizvodnju hrane i u biocidnim pripravcima koji se koriste u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) (dalje u tekstu „tablica 1.”) navedene su farmakološki djelatne tvari i njihova klasifikacija u pogledu NDK-ova u hrani životinjskog podrijetla. Za neke tvari utvrđeni su različiti NDK-ovi za različite vrste ili skupine vrsta životinja i za različita ciljna tkiva kod tih vrsta ili skupina vrsta životinja.

               (3)

               Člankom 11. Direktive 2001/82/EZ Europskog parlamenta i Vijeća (3) utvrđena su pravila u pogledu liječenja životinja koje se koriste za proizvodnju hrane pogođenih nekom bolešću za koju u državi članici ne postoji odobreni veterinarskomedicinski proizvod. Konkretno, stavkom 2. tog članka, zajedno s člankom 29. Uredbe (EZ) br. 470/2009, predviđeno je da se takve životinje smiju liječiti medicinskim proizvodima koji sadržavaju farmakološki djelatne tvari samo ako su te tvari navedene u tablici 1. Priloga Uredbi (EU) br. 37/2010.

               (4)

               Komisija je dužna donijeti detaljna pravila o NDK-ovima koje treba uzeti u obzir pri provođenju kontrola za hranu podrijetlom od životinja koje su liječene na temelju članka 11. Direktive 2001/82/EZ. Za određena ciljna tkiva nekih vrsta životinja liječenih u EU-u na temelju članka 11. Direktive 2001/82/EZ moguć je slučaj da NDK-ovi nisu navedeni u tablici 1. Priloga Uredbi Komisije (EU) br. 37/2010. Kako bi se osigurala visoka razina zaštite potrošača, potrebna su posebna pravila kojima će se utvrditi koji se NDK-ovi primjenjuju u tim slučajevima. Pri utvrđivanju tih pravila trebalo bi uzeti u obzir NDK-ove utvrđene Uredbom (EZ) br. 470/2009 za različite životinjske vrste i različita ciljna tkiva za koje je u okviru procjene rizika dokazano da su sigurne za potrošače. Primjena postojećih NDK-ova na kombinacije tkivo – životinjska vrsta za koje NDK nije utvrđen, u kombinaciji s primjenom odgovarajućih razdoblja karencije ili standardnih minimalnih razdoblja karencije u skladu s člankom 11., pruža dovoljna jamstva za sigurnost potrošača.

               (5)

               Za liječenja u skladu s člankom 11. Direktive 2001/82/EZ, kako bi se utvrdili NDK-ovi za rezidue veterinarskomedicinskih proizvoda kod životinjskih vrsta koje nisu uvrštene u tablicu 1., najprimjerenije je uputiti na NDK-ove navedene u tablici 1. za vrste koje imaju sličnu anatomiju i metabolizam. Stoga bi životinjske vrste koje se koriste za proizvodnju hrane trebalo rasporediti u skupine i međusobno povezati na temelju različitih anatomskih i metaboličkih odnosa među njima.

               (6)

               Primjenjuju se po mogućnosti NDK-ovi navedeni u tablici 1. za isto ciljno tkivo kod srodne ili bliže srodne vrste, a kao krajnje rješenje primjenjuje se najniži NDK za bilo koje ciljno tkivo kod bilo koje životinjske vrste.

               (7)

               Ako su u tablici 1. utvrđena ograničenja u pogledu primjene NDK-ova za određene uporabe, ta ograničenja vrijede i za moguće uporabe kod drugih životinjskih vrsta i/ili za druga ciljna tkiva.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Ovom Uredbom utvrđuju se najveće dopuštene količine rezidua koje treba uzeti u obzir pri provođenju kontrola za hranu podrijetlom od životinja liječenih u EU-u u skladu s člankom 11. Direktive 2001/82/EZ.
   Članak 2.
   1.   Za potrebe ove Uredbe životinje koje se koriste za proizvodnju hrane raspoređuju se u sljedeće skupine:

               (a)

               preživači;

               (b)

               monogastrični sisavci;

               (c)

               perad i bezgrebenke;

               (d)

               riba;

               (e)

               pčele;

               (f)

               rakovi;

               (g)

               mekušci.

         2.   Za potrebe ove Uredbe životinjske vrste smatraju se međusobno „srodnima” ili „bliže srodnima” kako slijedi:

               (a)

               životinjske vrste koje prema stavku 1. pripadaju istoj skupini smatraju se „srodnim” vrstama;

               (b)

               unutar skupine preživača ovce i koze smatraju se „bliže srodnima” međusobno nego s govedima, a goveda se smatraju „bliže srodnima” međusobno nego s ovcama ili kozama;

               (c)

               kopitari i zečevi smatraju se jednako srodnima s monogastričnim sisavcima i s preživačima. Međutim, preživači se ne smatraju srodnima ni s kopitarima ni sa zečevima.

         3.   Za potrebe ove Uredbe različita ciljna tkiva izjednačuju se kako slijedi:

               (a)

               ciljno tkivo „koža i masno tkivo” kod svinja i peradi izjednačuje se sa ciljnim tkivom „masno tkivo” kod drugih životinjskih vrsta, i obratno;

               (b)

               ciljno tkivo „koža i mišići” kod ribe izjednačuje se sa ciljnim tkivom „mišići” kod drugih životinjskih vrsta, i obratno;

               (c)

               jestivi dijelovi rakova i mekušaca izjednačuju se sa ciljnim tkivom „mišići” kod drugih životinjskih vrsta.

         Članak 3.
   Za farmakološki djelatne tvari uvrštene u tablicu 1. Priloga Uredbi (EU) 37/2010 (dalje u tekstu „tablica 1.”) za koje je utvrđen barem jedan NDK ili privremeni NDK, NDK koje treba uzeti u obzir pri provođenju kontrola za ciljno tkivo dobiveno od životinjske vrste liječene u EU-u u skladu s člankom 11. Direktive 2001/82/EZ („liječena vrsta”) bit će sljedeći:

               (a)

               ako je u tablici 1. utvrđen barem jedan NDK za to ciljno tkivo kod bilo koje životinjske vrste srodne s liječenom vrstom:

                           1.

                           NDK koji treba uzeti u obzir pri provođenju kontrola jest najniži od svih NDK-ova navedenih u tablici 1. za to ciljno tkivo kod vrste srodne s liječenom vrstom;

                           2.

                           ako je liječena vrsta međutim vrsta na koju se upućuje u članku 2. stavku 2. točki (b) ove Uredbe, a u tablici 1. su utvrđeni NDK-ovi za to ciljno tkivo kod vrsta koje su bliže srodne s liječenom vrstom, NDK koji treba uzeti u obzir pri provođenju kontrola jest najniži od NDK-ova utvrđenih za to ciljno tkivo kod tih bliže srodnih vrsta;

               (b)

               ako se točka (a) ne primjenjuje, NDK koji treba uzeti u obzir pri provođenju kontrola jest najniži od svih NDK-ova utvrđenih u tablici 1. za to ciljno tkivo kod vrsta koje nisu srodne s liječenom vrstom;

               (c)

               ako NDK koji treba uzeti u obzir pri provođenju kontrola ne proizlazi ni iz točke (a) ni iz točke (b), NDK koji treba uzeti u obzir pri provođenju kontrola jest najniži od svih NDK-ova utvrđenih u tablici 1. za druga ciljna tkiva kod bilo koje životinjske vrste;

               (d)

               ako su u tablici 1. navedena ograničenja u pogledu primjene NDK-ova za određene uporabe, ta ograničenja jednako se primjenjuju i kad se primjenjuje NDK iz članka 3. stavka (a), članka 3. stavka (b) i članka 3. stavka (c) za moguće uporabe kod drugih životinjskih vrsta i/ili za druga ciljna tkiva.

         Članak 4.
   Za farmakološki djelatne tvari uvrštene u tablicu 1. Priloga Uredbi (EU) br. 37/2010 za koje se ne zahtijeva NDK u skladu s člankom 14. stavkom 5. Uredbe (EZ) br. 470/2009, ne zahtijeva se NDK u svrhu provođenja kontrola ni za jedno ciljno tkivo dobiveno od životinjskih vrsta liječenih u EU-u u skladu s člankom 11. Direktive 2001/82/EZ, uz uvjet da se poštuju ograničenja navedena u tablici 1.
   Članak 5.
   Na kontrolirane proizvode primjenjuju se NDK-ovi iz tablice 1. Priloga Uredbi (EU) br. 37/2010 koji su mjerodavni u vrijeme stavljanja te hrane životinjskog podrijetla na tržište.
   Članak 6.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      (3)  Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima (SL L 311, 28.11.2001., str. 1.).


title: Provedbena uredba Vijeća (EU) 2018/468 od 21. ožujka 2018. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma te o stavljanju izvan snage Provedbene uredbe (EU) 2017/1420

text:
               22.3.2018

               HR

               Službeni list Europske unije

               L 79/7

         PROVEDBENA UREDBA VIJEĆA (EU) 2018/468
   od 21. ožujka 2018.
   o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma te o stavljanju izvan snage Provedbene uredbe (EU) 2017/1420
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (1), a posebno njezin članak 2. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 4. kolovoza 2017. donijelo Provedbenu uredbu (EU) 2017/1420 (2) o provedbi članka 2. stavka 3. Uredbe (EZ) br. 2580/2001 kojom se utvrđuje ažurirani popis osoba, skupina i subjekata na koje se primjenjuje Uredba (EZ) br. 2580/2001 („popis”).

               (2)

               Vijeće je svim osobama, skupinama i subjektima za koje je to praktično bilo moguće dostavilo obrazloženja u kojima se objašnjava zašto su uvršteni na popis.

               (3)

               Vijeće je putem obavijesti objavljene u Službenom listu Europske unije obavijestilo osobe, skupine i subjekte navedene na popisu da ih je na njemu odlučilo zadržati. Vijeće je također obavijestilo dotične osobe, skupine i subjekte o tome da je moguće zatražiti obrazloženje Vijeća za njihovo uvrštenje na popis ako im ono već nije dostavljeno.

               (4)

               Vijeće je popis ispitalo, kako se to zahtijeva člankom 2. stavkom 3. Uredbe (EZ) br. 2580/2001. Vijeće je prilikom tog ispitivanja uzelo u obzir opažanja koja su mu dostavile zainteresirane strane, kao i ažurirane informacije koje je primilo od nadležnih nacionalnih tijela o statusu pojedinaca i subjekata uvrštenih na popis na nacionalnoj razini.

               (5)

               Vijeće se uvjerilo da su nadležna tijela, kako su navedena u članku 1. stavku 4. Zajedničkog stajališta Vijeća 2001/931/ZVSP (3), donijela odluke u pogledu svih osoba, skupina i subjekata navedenih na popisu o tome da su bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja predviđene u Uredbi (EZ) br. 2580/2001.

               (6)

               Popis bi trebalo na odgovarajući način ažurirati, a Provedbenu uredbu (EU) 2017/1420 trebalo bi staviti izvan snage,

         DONIJELO JE OVU UREDBU:
   Članak 1.
   Popis predviđen u članku 2. stavku 3. Uredbe (EZ) br. 2580/2001 naveden je u Prilogu ovoj Uredbi.
   Članak 2.
   Provedbena uredba (EU) 2017/1420 stavlja se izvan snage.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2018.

            Za Vijeće

            Predsjednica

         E. ZAHARIEVA

      (1)  SL L 344, 28.12.2001., str. 70.

      (2)  Provedbena uredba Vijeća (EU) 2017/1420 od 4. kolovoza 2017. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2017/150 (SL L 204, 5.8.2017., str. 3.).

      (3)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      PRILOG

         POPIS OSOBA, SKUPINA I SUBJEKATA IZ ČLANKA 1.

      I.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. kolovoza 1960. u Iranu. Broj putovnice: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16. listopada 1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ožujka 1955. ili 15. ožujka 1955. u Iranu. Državljanin Irana i SAD-a. Broj putovnice: C2002515 (Iran); broj putovnice: 477845448 (SAD). Br. nacionalne osobne isprave: 07442833, vrijedi do 15. ožujka 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8. ožujka 1978. u Amsterdamu (Nizozemska).

                  6.

                  EL HAJJ, Hassan Hassan, rođen 22. ožujka 1988. u Zaghdraiyi, okrug Sidon, Libanon, državljanin Kanade. Broj putovnice: JX446643 (Kanada).

                  7.

                  IZZ-AL-DIN, Hasan (također poznat kao GARBAYA, Ahmed; također poznat kao SA-ID; također poznat kao SALWWAN, Samir), rođen 1963. u Libanonu, državljanin Libanona.

                  8.

                  MELIAD, Farah, rođen 5. studenoga 1980. u Sydneyju (Australija), državljanin Australije. Broj putovnice: M2719127 (Australija).

                  9.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14. travnja 1965. ili 1. ožujka 1964. u Pakistanu, broj putovnice 488555.

                  10.

                  ȘANLI, Dalokay (također poznat kao Sinan), rođen 13. listopada 1976. u Pülümüru (Turska).

                  11.

                  SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                  12.

                  SHAKURI Ali Gholam, rođen oko 1965. u Teheranu, Iran.

                  13.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. ožujka 1957. u Iranu. Državljanin Irana. Broj putovnice: 008827 (iranska diplomatska putovnica), izdana 1999. Čin: general bojnik.

            II.   SKUPINE I SUBJEKTI

                  1.

                  „Abu Nidal Organisation” (Organizacija Abu Nidal) – „ANO” (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                  2.

                  „Al-Aqsa Martyrs' Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                  6.

                  „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamska skupina) – „IG”).

                  7.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikog islamskog istoka).

                  8.

                  „Hamas”, uključujući „Hamas-Izz al-Din al-Qassem”.

                  9.

                  „Hizballah Military Wing” (Vojno krilo Hizballaha) (također poznato kao „Hezbollah Military Wing”, također poznato kao „Hizbullah Military Wing”, također poznato kao „Hizbollah Military Wing”, također poznato kao „Hezballah Military Wing”, također poznato kao „Hisbollah Military Wing”, također poznato kao „Hizbu'llah Military Wing”, također poznato kao „Hizb Allah Military Wing”, također poznato kao „Jihad Council” (Vijeće džihada) (kao i sve jedinice koje su mu podređene, uključujući Organizaciju za vanjsku sigurnost)).

                  10.

                  „Hizbul Mujahideen” – „HM”.

                  11.

                  „Khalistan Zindabad Force” (Snage Khalistan Zindabad) – „KZF”.

                  12.

                  „Kurdistan Workers' Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                  13.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  14.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  15.

                  „Palestinian Islamic Jihad” (Palestinski islamski džihad) – „PIJ”.

                  16.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  17.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  18.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol”) („Revolutionary Left”) (Revolucionarna ljevica), (također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                  19.

                  „Sendero Luminoso” – „SL” („Shining Path”) (Osvijetljeni put).

                  20.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


title: Provedbena uredba Komisije (EU) 2018/916 оd 27. lipnja 2018. o izmjeni Provedbene uredbe (EU) br. 181/2014 u pogledu određenih odredbi o kontrolama, obavijestima i godišnjim izvješćima te o izmjenama programa za manje egejske otoke

text:
                  28.6.2018

                  HR

                  Službeni list Europske unije

                  L 163/6

            PROVEDBENA UREDBA KOMISIJE (EU) 2018/916
      оd 27. lipnja 2018.
      o izmjeni Provedbene uredbe (EU) br. 181/2014 u pogledu određenih odredbi o kontrolama, obavijestima i godišnjim izvješćima te o izmjenama programa za manje egejske otoke
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 229/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u korist manjih egejskih otoka i stavljanju izvan snage Uredbe Vijeća (EZ) br. 1405/2006 (1), a posebno njezin članak 6. stavak 2., članak 7. drugi stavak te članke 11. stavak 3. i 13. stavak 1.,
      budući da:

                  (1)

                  Iskustvo stečeno u primjeni Provedbene uredbe Komisije (EU) br. 181/2014 (2) pokazalo je da je potrebno pojasniti i pojednostaviti određene odredbe o kontrolama, obavijestima i godišnjim izvješćima.

                  (2)

                  Člankom 3. Provedbene uredbe (EU) br. 181/2014 utvrđene su odredbe o potvrdama o potpori i o plaćanju koje se odnose na opskrbu proizvodima s područja Unije. Člankom 4. stavkom 1. Provedbene uredbe Komisije (EU) 2016/1239 (3) utvrđeno je da je uporaba registracijskog i identifikacijskog broja gospodarskog subjekta („EORI broj”) u uvoznim dozvolama obvezna. Primjereno je uspostaviti isti zahtjev za uvozne dozvole iz članka 3. Provedbene uredbe (EU) br. 181/2014.

                  (3)

                  Člankom 13. Provedbene uredbe (EU) br. 181/2014 utvrđena su pravila za administrativne i fizičke kontrole prilikom uvoza, ulaska, izvoza i otpreme poljoprivrednih proizvoda. Primjereno je razlikovati fizičke kontrole prilikom ulaska od fizičkih kontrola prilikom izvoza i otpreme. U tekstu tog članka trebala bi se izričito utvrditi obveza primjene reprezentativnog uzorka pri provedbi kontrola prilikom izvoza i otpreme predviđenih u odjeljku 3. te uredbe.

                  (4)

                  U članku 20. Provedbene uredbe (EU) br. 181/2014 utvrđena su opća načela za kontrole u pogledu zahtjeva za potporu u okviru mjera potpore lokalnoj poljoprivrednoj proizvodnji. S obzirom na raznovrsnost i različite razine složenosti aktivnosti u okviru mjera te da bi osiguralo da su sva područja rashoda obuhvaćena i zastupljena u uzorku, nužno je utvrditi da su nadležna tijela dužna provoditi kontrole na terenu na razini svake pojedine aktivnosti uzorkovanjem najmanje 5 % zahtjeva za potporu. Uzorak bi trebao predstavljati barem 5 % iznosa obuhvaćenih potporom za svaku aktivnost.

                  (5)

                  Člankom 22. Provedbene uredbe (EU) br. 181/2014 utvrđena su pravila za odabir podnositelja zahtjeva za potporu nad kojima se vrše kontrole na terenu. Budući da na manjim egejskim otocima broj podnositelja zahtjeva može biti vrlo malen, Grčka bi trebala imati mogućnost odabrati samo jednog podnositelja zahtjeva.

                  (6)

                  Člankom 30. stavkom 1. Provedbene uredbe (EU) br. 181/2014 utvrđena je obveza dostavljanja određenih podataka povezanih s bilancom posebnih režima opskrbe na kraju svakog tromjesečja u godini. Taj je raspored veliko opterećenje i dostava obavijesti jednom godišnje smatra se dovoljnom.

                  (7)

                  Člankom 31. Provedbene uredbe (EU) br. 181/2014 utvrđeni su elementi koje je potrebno uključiti u godišnja izvješća o provedbi mjera. Komisija je u svojem izvješću od 15. prosinca 2016. (4) zaključila da bi se sadržaj godišnjeg izvješća trebao pojasniti i pojednostavniti kako bi se postupak izvješćivanja olakšao. Budući da je stoga primjereno izmijeniti obveze izvješćivanja i utvrditi novu strukturu godišnjeg izvješća, relevantne detalje trebalo bi navesti u novom Prilogu Provedbenoj uredbi (EU) br. 181/2014.

                  (8)

                  Člankom 32. Provedbene uredbe (EU) br. 181/2014 utvrđeni su postupci za izmjene programa. Uzimajući u obzir iskustva stečena u njezinoj primjeni, te je postupke potrebno pojednostavniti kako bi se osigurala fleksibilnija i lakša prilagodba stvarnom stanju u pogledu režima opskrbe i lokalnih poljoprivrednih uvjeta. Stoga je primjereno zahtijevati da se izmjene obuhvaćene člankom 32. stavcima 1. i 2. te uredbe podnesu istovremeno do 31. srpnja.

                  (9)

                  Općenito, za izmjene programâ nije potrebno službeno odobrenje Komisije. Primjereno je promijeniti tekst članka 32. stavka 1. Provedbene uredbe (EU) br. 181/2014 kako bi to načelo bilo izričito navedeno.

                  (10)

                  No za „velike” izmjene programâ obuhvaćene člankom 32. stavkom 2. Provedbene uredbe (EU) br. 181/2014 službeno odobrenje Komisije je potrebno. Na temelju iskustva s tim postupkom smatra se nužnim produljiti rok za odobrenje na pet mjeseci od obavijesti o izmjeni. Uz to, da bi se taj postupak pojednostavnio, službeno odobrenje Komisije trebalo bi biti ograničeno na prvi slučaj trenutačno obuhvaćen tom odredbom.

                  (11)

                  Članak 32. stavak 3. Provedbene uredbe Komisije (EU) br. 181/2014 odnosi se na „manje” izmjene. Da bi se olakšao postupak financijske prilagodbe u državi članici, rok za dostavu obavijesti o prilagodbama do 20 % dodijeljenih financijskih sredstava trebao bi se produljiti do 31. svibnja.

                  (12)

                  Naposljetku, definiciju „mjere” iz članka 32. stavka 5. točke (a) Provedbene uredbe (EU) br. 181/2014 trebalo bi pojednostavniti.

                  (13)

                  Nekoliko uredbi Komisije stavljeno je izvan snage i zamijenjeno delegiranim i provedbenim uredbama. Radi jasnoće i pravne sigurnosti, primjereno je ažurirati upućivanja na te uredbe. Točnije, kad je riječ o sustavu uvoznih i izvoznih dozvola, upućivanja na Uredbu Komisije (EZ) br. 376/2008 (5) trebalo bi zamijeniti upućivanjima na Delegiranu uredbu Komisije (EU) 2016/1237 (6) i Provedbenu uredbu (EU) 2016/1239.

                  (14)

                  Kad je riječ o dostavi obavijesti Komisiji, upućivanja na Uredbu Komisije (EZ) br. 792/2009 (7) trebala bi se zamijeniti upućivanjima na Delegiranu uredbu Komisije (EU) 2017/1183 (8) i Provedbenu uredbu Komisije (EU) 2017/1185 (9).

                  (15)

                  Kad je riječ o pravilima koja se temelje na Uredbi (EU) br. 1306/2013 Europskog parlamenta i Vijeća (10), upućivanja na Uredbu Komisije (EZ) br. 1122/2009 (11) trebalo bi zamijeniti upućivanjima na Delegiranu uredbu Komisije (EU) br. 640/2014 (12) i na Provedbenu uredbu Komisije (EU) br. 809/2014 (13).

                  (16)

                  Provedbenu uredbu (EU) br. 181/2014 trebalo bi stoga na odgovarajući način izmijeniti.

                  (17)

                  Mjere predviđene ovom Uredbom u skladu su s mišljenjem Odbora za izravna plaćanja,

            DONIJELA JE OVU UREDBU:
      Članak 1.
      Provedbena uredba (EU) br. 181/2014 mijenja se kako slijedi:

                  (1)

                  u članku 3. stavak 2. zamjenjuje se sljedećim:
                  „2.   Potvrde o potpori sastavljaju se na temelju predloška uvozne dozvole iz Priloga I. Provedbenoj uredbi (EU) 2016/1239 (*1).
                  Članak 4. Delegirane uredbe Komisije (EU) 2016/1237 (*2) te članci 2. i 3., članak 4. stavak 1., članci 5. i 7. te članci od 13. do 16. Provedbene uredbe (EU) 2016/1239 primjenjuju se mutatis mutandis, ne dovodeći u pitanje ovu Uredbu.
                  Negativno odstupanje predviđeno člankom 5. stavkom 4. Delegirane uredbe (EU) 2016/1237 te člankom 8. stavkom 1. Provedbene uredbe (EU) 2016/1239 primjenjuje se mutatis mutandis.

                     (*1)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.)."

                     (*2)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).”;"

                  (2)

                  u članku 10. treći stavak zamjenjuje se sljedećim:
                  „Obavijest iz ovog članka dostavlja se u skladu s Delegiranom uredbom Komisije (EU) 2017/1183 (*3) i Provedbenom uredbom Komisije (EU) 2017/1185 (*4).

                     (*3)  Delegirana uredba Komisije (EU) 2017/1183 оd 20. travnja 2017. o dopuni uredaba (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji (SL L 171, 4.7.2017., str. 100.)."

                     (*4)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).”;"

                  (3)

                  u članku 13. stavak 2. zamjenjuje se sljedećim:
                  „2.   Fizičkim kontrolama koje se provode na manjim egejskim otocima prilikom ulaska poljoprivrednih proizvoda obuhvaća se reprezentativni uzorak od najmanje 5 % potvrda predočenih u skladu s člankom 7.
                  Fizičkim kontrolama utvrđenima u odjeljku 3. koje se provode na manjim egejskim otocima prilikom izvoza ili otpreme obuhvaća se reprezentativni uzorak od najmanje 5 % svih aktivnosti, na temelju profila rizika koji je utvrdila Grčka.
                  Uredba Komisije (EZ) br. 1276/2008 (*5) primjenjuje se mutatis mutandis na te fizičke provjere.
                  Usto, u posebnim slučajevima Komisija može zatražiti da se fizičke kontrole provode uz primjenu drugačijih postotaka.

                     (*5)  Uredba Komisije (EZ) br. 1276/2008 od 17. prosinca 2008. o nadzoru putem fizičkih pregleda izvoza poljoprivrednih proizvoda za koje se dobivaju subvencije ili drugi iznosi (SL L 339, 18.12.2008., str. 53.).”;"

                  (4)

                  u članku 20. treći stavak zamjenjuje se sljedećim:
                  „Na temelju analize rizika u skladu s člankom 22. stavkom 1. ove Uredbe, nadležna tijela provode kontrole na terenu na uzorku od (za svaku aktivnost) najmanje 5 % zahtjeva za potporu. Uz to, uzorak predstavlja najmanje 5 % iznosa obuhvaćenih potporom za svaku aktivnost.”;

                  (5)

                  u članku 22. stavku 1. drugom podstavku dodaje se sljedeća rečenica:
                  „Kada je minimalni broj podnositelja zahtjeva za potporu nad kojima se obavljaju kontrole na terenu manji od 12, Grčka je dužna nasumično odabrati barem jednog podnositelja zahtjeva.”;

                  (6)

                  članci 26. i 27. zamjenjuju se sljedećim:
                  „Članak 26.
                  Povrat neutemeljeno isplaćenih sredstava i kazne
                  1.   U slučaju neutemeljene isplate, članak 7. Provedbene uredbe Komisije (EU) br. 809/2014 (*6) primjenjuje se mutatis mutandis.
                  2.   Ako je neutemeljena isplata posljedica lažne prijave, lažnih dokumenata ili ozbiljnog nemara podnositelja zahtjeva za potporu, izriče se kazna jednaka neutemeljeno isplaćenom iznosu uvećanom za kamate, koje se računaju u skladu s člankom 7. stavkom 2. Provedbene uredbe (EU) br. 809/2014.
                  Članak 27.
                  Viša sila i iznimne okolnosti
                  U slučaju više sile ili iznimnih okolnosti u smislu članka 2. stavka 2. Uredbe (EU) br. 1306/2013, članak 4. Delegirane uredbe Komisije (EU) br. 640/2014 (*7) primjenjuje se mutatis mutandis.

                     (*6)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.)."

                     (*7)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).”;"

                  (7)

                  članak 30. mijenja se kako slijedi:

                              (a)

                              stavak 1. mijenja se kako slijedi:

                                          i.

                                          u prvom podstavku uvodna se rečenica zamjenjuje sljedećim:
                                          „1.   Kad je riječ o posebnim režimima opskrbe, nadležna tijela dostavljaju Komisiji, najkasnije do 31. svibnja svake godine, sljedeće podatke koji se odnose na aktivnosti provedene u prethodnoj godini, uzimajući u obzir opskrbnu bilancu referentne kalendarske godine, raščlanjeno po proizvodima i oznaci KN te, ako je to primjenjivo, po pojedinim odredištima:”;

                                          ii.

                                          u drugom podstavku briše se druga rečenica;

                              (b)

                              stavci 3. i 4. zamjenjuju se sljedećim:
                              „3.   Obavijesti iz ovog članka dostavljaju se u skladu s Delegiranom uredbom (EU) 2017/1183 i Provedbenom uredbom (EU) 2017/1185.
                              4.   Obavijesti iz članka 20. stavka 1. Uredbe (EU) br. 229/2013 također se dostavljaju u skladu s Delegiranom uredbom (EU) 2017/1183 i Provedbenom uredbom (EU) 2017/1185.”;

                  (8)

                  članak 31. zamjenjuje se sljedećim:
                  „Članak 31.
                  Godišnje izvješće
                  1.   Struktura i sadržaj godišnjeg izvješća iz članka 20. stavka 2. Uredbe (EU) br. 229/2013 utvrđeni su u Prilogu III. ovoj Uredbi.
                  2.   Izviješće iz stavka 1. dostavlja se Komisiji u skladu s Delegiranom uredbom (EU) 2017/1183 i Provedbenom uredbom (EU) br. 2017/1185.”;

                  (9)

                  članak 32. mijenja se kako slijedi:

                              (a)

                              stavci 1. i 2. zamjenjuju se sljedećim:
                              „1.   Sve izmjene učinjene u programu potpore iz poglavlja II. Uredbe (EU) br. 229/2013 dostavljaju se Komisiji jednom godišnje, osim u slučajevima više sile ili iznimnih okolnosti. Izmjene se dostavljaju Komisiji do 31. srpnja godine koja prethodi podnošenju zahtjeva. Te izmjene moraju biti propisno obrazložene, posebno sljedećim informacijama:

                                          (a)

                                          razlozima za eventualne probleme u provedbi koji opravdavaju izmjene programa;

                                          (b)

                                          očekivanim učincima izmjene;

                                          (c)

                                          utjecajem na financiranje i uvjete prihvatljivosti.

                                    Komisija obavještava Grčku ako smatra da izmjene nisu u skladu sa zakonodavstvom Unije, posebno s člankom 4. Uredbe (EU) br. 229/2013, ne dovodeći u pitanje članke 51. i 52. Uredbe (EU) br. 1306/2013.
                              Izmjene se primjenjuju od 1. siječnja godine koja slijedi nakon godine u kojoj su dostavljene. Ako se smatra da je potrebna ranija primjena, takve se izmjene mogu primjenjivati ranije, osim ako se Komisija tome protivi.
                              2.   Odstupajući od stavka 1., Komisija zasebno ocjenjuje izmjene koje je predložila Grčka, a koje se sastoje od uvođenja u opći program novih skupina proizvoda kojima će se pružati potpora u skladu s posebnim režimom opskrbe ili novih mjera za pomoć lokalnoj poljoprivrednoj proizvodnji. Komisija odlučuje o njihovom odobravanju najkasnije u roku od pet mjeseci od njihova podnošenja u skladu s postupkom iz članka 22. stavka 2. Uredbe (EU) br. 229/2013:
                              Izmjene odobrene na ovaj način primjenjuju se od 1. siječnja godine koja slijedi nakon one u kojoj je prijedlog za izmjenu podnesen ili od datuma koji je izričito naveden u odluci o odobravanju.”;

                              (b)

                              u stavku 3. točka (b) zamjenjuje se sljedećim:

                                          „(b)

                                          u pogledu svih mjera, prilagodbe do 20 % dodijeljenih financijskih sredstava za svaku pojedinu mjeru, ne dovodeći u pitanje financijske gornje granice propisane člankom 18. Uredbe (EU) br. 229/2013, uz uvjet da se te prilagodbe dostave najkasnije do 31. svibnja godine koja slijedi nakon kalendarske godine na koju se odnosi izmijenjena dodjela financijskih sredstava;”;

                              (c)

                              u stavku 5. točka (a) zamjenjuje se sljedećim:

                                          „(a)

                                          ‚mjera’ znači grupiranje djelovanja nužnih za ostvarenje jednog ili više ciljeva programa koji čine liniju za koju su financijska sredstva definirana u planu financiranja iz članka 5. točke (a) Uredbe (EU) br. 229/2013;”;

                              (d)

                              stavak 6. zamjenjuje se sljedećim:
                              „6.   Obavijesti iz ovog članka dostavljaju se u skladu s Delegiranom uredbom (EU) 2017/1183 i Provedbenom uredbom (EU) 2017/1185.”;

                  (10)

                  Dodaje se Prilog III., čiji je tekst utvrđen u Prilogu ovoj Uredbi.

            Članak 2.
      Ova Uredba stupa na snagu trećeg dana od dana njezine objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. lipnja 2018.

               Za Komisiju

               Predsjednik

            Jean-Claude JUNCKER

         (1)  SL L 78, 20.3.2013., str. 41.

         (2)  Provedbena uredba Komisije (EU) br. 181/2014 оd 20. veljače 2014. o utvrđivanju pravila primjene Uredbe (EU) br. 229/2013 Europskog parlamenta i Vijeća o utvrđivanju posebnih mjera za poljoprivredu u korist manjih egejskih otoka (SL L 63, 4.3.2014., str. 53.).

         (3)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).

         (4)  Izvješće Komisije Europskom parlamentu i Vijeću o provedbi programa posebnih mjera za poljoprivredu u korist manjih egejskih otoka (SAI) (COM(2016)796 final).

         (5)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).

         (6)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).

         (7)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).

         (8)  Delegirana uredba Komisije (EU) 2017/1183 od 20. travnja 2017. o dopuni uredaba (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji (SL L 171, 4.7.2017., str. 100.).

         (9)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).

         (10)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).

         (11)  Uredba Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (SL L 316, 2.12.2009., str. 65.).

         (12)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).

         (13)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

         PRILOG
         „
               PRILOG III.

                  Struktura i sadržaj godišnjeg izvješća iz članka 31.

               Struktura i sadržaj izvješća o prethodnoj godini sljedeći su:
               1.   OPĆENITI KONTEKST U PRETHODNOJ GODINI
               1.1.   Socioekonomski kontekst.
               1.2.   Stanje poljoprivrede i njezin razvoj.
               2.   FIZIČKA I FINANCIJSKA PROVEDBA MJERA I AKTIVNOSTI
               2.1.   Sveobuhvatna tablica s financijskim podacima o potpori za lokalnu proizvodnju i posebne režime opskrbe, uključujući početnu dodjelu sredstava po mjeri i aktivnosti te stvarne troškove i, ako je primjenjivo, sve državne potpore dodijeljene u skladu s člankom 17. Uredbe (EU) br. 229/2013.
               2.2.   Sveobuhvatni opis fizičke i financijske provedbe svake mjere i aktivnosti u okviru programa, uključujući tehničku pomoć:

                           (a)

                           za posebne režime opskrbe: podaci i analiza godišnje opskrbne bilance manjih egejskih otoka;

                           (b)

                           za potporu lokalnoj proizvodnji: podaci i analiza fizičke i financijske provedbe svake mjere i aktivnosti navedene u programu, uključujući podatke kao što su broj korisnika, broj životinja obuhvaćenih isplatom, prihvatljiva površina i/ili broj predmetnih gospodarstava. Podaci prema potrebi moraju biti popraćeni opisom i analizom sektora na koji se mjera odnosi.

                     3.   REZULTATI PROGRAMA U PRETHODNOJ GODINI
               3.1.   Napredak mjera i aktivnosti u postizanju određenih ciljeva i prioriteta programa i općih ciljeva utvrđenih člankom 2. Uredbe (EU) br. 229/2013:

                           (a)

                           razvoj i analiza nacionalnih pokazatelja kojima se kvantificiraju konkretni ciljevi programa te procjena u kolikoj su mjeri ostvareni konkretni ciljevi svake od mjera sadržanih u programu;

                           (b)

                           za posebne režime opskrbe, informacije o načinu na koji je prenesena dodijeljena pogodnost te o poduzetim mjerama i izvršenim kontrolama kako bi se osiguralo prenošenje pogodnosti u skladu s člankom 4. ove Uredbe;

                           (c)

                           za posebne režime opskrbe, analiza proporcionalnosti potpore u odnosu na dodatne troškove prijevoza do manjih egejskih otoka i, u slučaju proizvoda namijenjenih za preradu i primjenu u poljoprivredi, dodatni troškovi zbog otočkog položaja i udaljenosti;

                           (d)

                           godišnji podaci o zajedničkim pokazateljima uspješnosti iz članka 29. ove Uredbe i njihova analiza, posebno u pogledu ostvarenja općih ciljeva utvrđenih člankom 2. Uredbe (EU) br. 229/2013.

                     3.2.   Zaključci analize o prikladnosti strategije mjera i mogućeg poboljšanja strategije radi ostvarenja ciljeva programa.
               4.   UPRAVLJANJE PROGRAMOM
               4.1.   Kratak opis glavnih problema pri upravljanju mjerama i njihovoj provedbi u predmetnoj godini.
               4.2.   Statistički podaci o kontrolama koje provode nadležna tijela i svim primijenjenim kaznama. Sve dodatne informacije koje bi mogle biti korisne za razumijevanje dostavljenih podataka.
               5.   IZMJENE
               Kratak sažetak svih izmjena programa dostavljenih tijekom predmetne godine i njihovo obrazloženje.
            ”


title: Provedbena uredba Komisije (EU) 2018/917 оd 27. lipnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, karvon, kloroprofam, ciazofamid, desmedifam, dimetoat, dimetomorf, dikvat, etefon, etoprofos, etoksazol, famoksadon, fenamidon, fenamifos, flumioksazin, fluoksastrobin, folpet, foramsulfuron, formetanat, Gliocladium catenulatum soj J1446, izoksaflutol, metalaksil-m, metiokarb, metoksifenozid, metribuzin, milbemektin, oksasulfuron, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, pimetrozin i s-metolaklor (Tekst značajan za EGP.)

text:
               28.6.2018

               HR

               Službeni list Europske unije

               L 163/13

         PROVEDBENA UREDBA KOMISIJE (EU) 2018/917
   оd 27. lipnja 2018.
   o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, karvon, kloroprofam, ciazofamid, desmedifam, dimetoat, dimetomorf, dikvat, etefon, etoprofos, etoksazol, famoksadon, fenamidon, fenamifos, flumioksazin, fluoksastrobin, folpet, foramsulfuron, formetanat, Gliocladium catenulatum soj J1446, izoksaflutol, metalaksil-m, metiokarb, metoksifenozid, metribuzin, milbemektin, oksasulfuron, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, pimetrozin i s-metolaklor
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
   budući da:

               (1)

               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

               (2)

               Rok važenja odobrenja aktivnih tvari dikvat, famoksadon, flumioksazin, metalaksil-m i pimetrozin posljednji je put produljen Provedbenom uredbom Komisije (EU) 2017/841 (3). Rok važenja odobrenja tih tvari istječe 30. lipnja 2018. Zahtjevi za produljenje uvrštenja tih tvari u Prilog I. Direktivi Vijeća 91/414/EEZ (4) podneseni su u skladu s člankom 4. Uredbe Komisije (EU) br. 1141/2010 (5).

               (3)

               Rok važenja odobrenja aktivnih tvari alfa-cipermetrin, benalaksil, bifenazat, bromoksinil, klorprofam, ciazofamid, desmedifam, etoksazol, fenamidon, foramsulfuron, Gliocladium catenulatum soj J1446, izoksaflutol, metoksifenozid, milbemektin, oksasulfuron, fenmedifam i s-metolaklor posljednji je put produljen Provedbenom uredbom (EU) 2017/841. Rok važenja odobrenja tih tvari istječe 31. srpnja 2018.

               (4)

               Rok važenja odobrenja aktivnih tvari beflubutamid, kaptan, dimetoat, dimetomorf, etoprofos, folpet, formetanat, metiokarb, metribuzin, fosmet, pirimifos-metil i propamokarb produljen je Provedbenom uredbom (EU) 2015/404 (6). Rok važenja odobrenja tih tvari istječe 31. srpnja 2018.

               (5)

               Rok važenja odobrenja aktivnih tvari etefon i fenamifos produljen je Provedbenom uredbom Komisije (EU) 2015/415 (7). Rok važenja odobrenja tih tvari istječe 31. srpnja 2018.

               (6)

               Rok važenja odobrenja aktivnih tvari bentiavalikarb, boskalid, karvon, fluksoastrobin, Paecilomyces lilacinus soj 251 i protiokonazol istječe 31. srpnja 2018.

               (7)

               Zahtjevi za produljenje odobrenja tvari iz uvodnih izjava od 3. do 5. podneseni su u skladu s Provedbenom uredbom Komisije (EU) br. 844/2012 (8).

               (8)

               Budući da je ocjenjivanje tvari odgođeno zbog razloga koji su izvan kontrole podnositelja zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

               (9)

               S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobrenje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

               (10)

               Budući da rok važenja nekih odobrenja aktivnih tvari istječe 30. lipnja 2018., ova bi Uredba trebala stupiti na snagu što prije.

               (11)

               Provedbenu uredbu (EU) br. 540/2011 trebalo bi stoga na odgovarajući način izmijeniti.

               (12)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. lipnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (3)  Provedbena uredba Komisije (EU) 2017/841 оd 17. svibnja 2017. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari: alfa-cipermetrin, Ampelomyces quisqualis soja: aq 10, benalaksil, bentazon, bifenazat, bromoksinil, karfentrazon etil, klorprofam, ciazofamid, desmedifam, dikvat, DPX KE 459 (flupirsulfuron-metil), etoksazol, famoksadon, fenamidon, flumioksazin, foramsulfuron, Gliocladium catenulatum soja: j1446, imazamoks, imazosulfuron, izoksaflutol, laminarin, metalaksil-m, metoksifenozid, milbemektin, oksasulfuron, pendimetalin, fenmedifam, pimetrozin, s-metolaklor i trifloksistrobin (SL L 125, 18.5.2017., str. 12.).

      (4)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

      (6)  Provedbena uredba Komisije (EU) 2015/404 оd 11. ožujka 2015. o izmjeni Provedbene uredbe (EU) br. 540/2011 u pogledu produljenja rokova važenja odobrenja aktivnih tvari beflubutamida, kaptana, dimetoata, dimetomorfa, etoprofosa, fipronila, folpeta, formetanata, glufosinata, metiokarba, metribuzina, fosmeta, pirimifos-metila i propamokarba (SL L 67, 12.3.2015., str. 6.).

      (7)  Provedbena uredba Komisije (EU) 2015/415 оd 12. ožujka 2015. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari etefon i fenamifos (SL L 68, 13.3.2015., str. 28.).

      (8)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:

                  1.

                  u šestom stupcu, prestanak odobrenja, u retku 15., dikvat, datum se zamjenjuje datumom „30. lipnja 2019.”;

                  2.

                  u šestom stupcu, prestanak odobrenja, u retku 23., pimetrozin, datum se zamjenjuje datumom „30. lipnja 2019.”;

                  3.

                  u šestom stupcu, prestanak odobrenja, u retku 35., famoksadon, datum se zamjenjuje datumom „30. lipnja 2019.”;

                  4.

                  u šestom stupcu, prestanak odobrenja, u retku 37., metalaksil-m, datum se zamjenjuje datumom „30. lipnja 2019.”;

                  5.

                  u šestom stupcu, prestanak odobrenja, u retku 39., flumioksazin, datum se zamjenjuje datumom „30. lipnja 2019.”;

                  6.

                  u šestom stupcu, prestanak odobrenja, u retku 42., oksasulfuron, datum se zamjenjuje datumom „31. srpnja 2019.”;

                  7.

                  u šestom stupcu, prestanak odobrenja, u retku 44., foramsulfuron, datum se zamjenjuje datumom „31. srpnja 2019.”;

                  8.

                  u šestom stupcu, prestanak odobrenja, u retku 46., ciazofamid, datum se zamjenjuje datumom „31. srpnja 2019.”;

                  9.

                  u šestom stupcu, prestanak odobrenja, u retku 62., fenamidon, datum se zamjenjuje datumom „31. srpnja 2019.”;

                  10.

                  u šestom stupcu, prestanak odobrenja, u retku 63., izoksaflutol, datum se zamjenjuje datumom „31. srpnja 2019.”;

                  11.

                  u šestom stupcu, prestanak odobrenja, u retku 78., klorprofam, datum se zamjenjuje datumom „31. srpnja 2019.”;

                  12.

                  u šestom stupcu, prestanak odobrenja, u retku 83., alfa-cipermetrin, datum se zamjenjuje datumom „31. srpnja 2019.”;

                  13.

                  u šestom stupcu, prestanak odobrenja, u retku 84., benalaksil, datum se zamjenjuje datumom „31. srpnja 2019.”;

                  14.

                  u šestom stupcu, prestanak odobrenja, u retku 85., bromoksinil, datum se zamjenjuje datumom „31. srpnja 2019.”;

                  15.

                  u šestom stupcu, prestanak odobrenja, u retku 86., desmedifam, datum se zamjenjuje datumom „31. srpnja 2019.”;

                  16.

                  u šestom stupcu, prestanak odobrenja, u retku 88., fenmedifam, datum se zamjenjuje datumom „31. srpnja 2019.”;

                  17.

                  u šestom stupcu, prestanak odobrenja, u retku 96., metoksifenozid, datum se zamjenjuje datumom „31. srpnja 2019.”;

                  18.

                  u šestom stupcu, prestanak odobrenja, u retku 97., s-metolaklor, datum se zamjenjuje datumom „31. srpnja 2019.”;

                  19.

                  u šestom stupcu, prestanak odobrenja, u retku 98., Gliocladium catenulatum soj: J1446, datum se zamjenjuje datumom „31. srpnja 2019.”;

                  20.

                  u šestom stupcu, prestanak odobrenja, u retku 99., etoksazol, datum se zamjenjuje datumom „31. srpnja 2019.”;

                  21.

                  u šestom stupcu, prestanak odobrenja, u retku 109., bifenazat, datum se zamjenjuje datumom „31. srpnja 2019.”;

                  22.

                  u šestom stupcu, prestanak odobrenja, u retku 110., milbemektin, datum se zamjenjuje datumom „31. srpnja 2019.”;

                  23.

                  u šestom stupcu, prestanak odobrenja, u retku 141., fenamifos, datum se zamjenjuje datumom „31. srpnja 2019.”;

                  24.

                  u šestom stupcu, prestanak odobrenja, u retku 142., etefon, datum se zamjenjuje datumom „31. srpnja 2019.”;

                  25.

                  u šestom stupcu, prestanak odobrenja, u retku 145., kaptan, datum se zamjenjuje datumom „31. srpnja 2019.”;

                  26.

                  u šestom stupcu, prestanak odobrenja, u retku 146., folpet, datum se zamjenjuje datumom „31. srpnja 2019.”;

                  27.

                  u šestom stupcu, prestanak odobrenja, u retku 147., formetanat, datum se zamjenjuje datumom „31. srpnja 2019.”;

                  28.

                  u šestom stupcu, prestanak odobrenja, u retku 148., metiokarb, datum se zamjenjuje datumom „31. srpnja 2019.”;

                  29.

                  u šestom stupcu, prestanak odobrenja, u retku 149., dimetoat, datum se zamjenjuje datumom „31. srpnja 2019.”;

                  30.

                  u šestom stupcu, prestanak odobrenja, u retku 150., dimetomorf, datum se zamjenjuje datumom „31. srpnja 2019.”;

                  31.

                  u šestom stupcu, prestanak odobrenja, u retku 152., metribuzin, datum se zamjenjuje datumom „31. srpnja 2019.”;

                  32.

                  u šestom stupcu, prestanak odobrenja, u retku 153., fosmet, datum se zamjenjuje datumom „31. srpnja 2019.”;

                  33.

                  u šestom stupcu, prestanak odobrenja, u retku 154., propamokarb, datum se zamjenjuje datumom „31. srpnja 2019.”;

                  34.

                  u šestom stupcu, prestanak odobrenja, u retku 155., etoprofos, datum se zamjenjuje datumom „31. srpnja 2019.”;

                  35.

                  u šestom stupcu, prestanak odobrenja, u retku 156., pirimifos-metil, datum se zamjenjuje datumom „31. srpnja 2019.”;

                  36.

                  u šestom stupcu, prestanak odobrenja, u retku 158., beflubutamid, datum se zamjenjuje datumom „31. srpnja 2019.”;

                  37.

                  u šestom stupcu, prestanak odobrenja, u retku 163., bentiavalikarb, datum se zamjenjuje datumom „31. srpnja 2019.”;

                  38.

                  u šestom stupcu, prestanak odobrenja, u retku 164., boskalid, datum se zamjenjuje datumom „31. srpnja 2019.”;

                  39.

                  u šestom stupcu, prestanak odobrenja, u retku 165., karvon, datum se zamjenjuje datumom „31. srpnja 2019.”;

                  40.

                  u šestom stupcu, prestanak odobrenja, u retku 166., fluoksastrobin, datum se zamjenjuje datumom „31. srpnja 2019.”;

                  41.

                  u šestom stupcu, prestanak odobrenja, u retku 167., Paecilomyces lilacinus soj 251, datum se zamjenjuje datumom „31. srpnja 2019.”;

                  42.

                  u šestom stupcu, prestanak odobrenja, u retku 168., protiokonazol, datum se zamjenjuje datumom „31. srpnja 2019.”